ועדת הכלכלה, כנסת 20, פרוטוקול מספר 268, 2016-06-28 12:30

יצחק וקנין: שלום, אני מתכבד לפתוח את הישיבה.

יצחק וקנין: תיקון צו רשות שדות התעופה (מתן שירותים בשדה דב הוז (תל-אביב))(תיקון), התש"ן-1989; צו רשות שדות התעופה (מתן שירותים בשדה התעופה עובדה) (תיקון), התש"ן-1989.

יצחק וקנין: מי נמצא פה ממשרד התחבורה?

יצחק וקנין: חלפון היקר, מה שלומך?

רון חלפון: בסדר גמור.

רון חלפון: אדוני, לפי סעיף 5(א)(4) לחוק רשות שדות התעופה, רשות שדות התעופה תיתן שירותים בשדה תעופה צבאי, שעליהם הורה שר התחבורה בהסכמת שר הביטחון.

רון חלפון: כבר שנים רשות שדות התעופה נותנת שירותים לתעופה האזרחית בשדה דב ובעובדה.

רון חלפון: תוקף הצווים אמור לפקוע ביום 30.6.2016.

רון חלפון: אנחנו מבקשים להאריך אותם.

רון חלפון: עכשיו אני אתחיל לדבר על שדה דב.

רון חלפון: בנוגע לשדה דב – בהתאם להחלטת ממשלה, השדה היה אמור להיסגר ב-30.6.2016.

רון חלפון: התקיים הליך משפטי, עתירות של עיריית אילת.

רון חלפון: בסופו של דבר התקבלה הסכמה עם טופס מתנגדים שהשדה ייסגר ביום 30.4.2017.

רון חלפון: לכן אנחנו מבקשים להאריך את הצו עד ליום הזה.

רון חלפון: בנוגע לשדה התעופה עובדה – שדה תעופה רמון, שממוקם בתמנע, אמור להתחיל פעילות מבצעית ביולי 2017.

רון חלפון: ברגע שהוא יפתח, שדה תעופה עובדה יפסיק לתת שירותים בתקופה הזאת.

רון חלפון: לכן אנחנו מבקשים להאריך את הצו עד ליולי 2017, או עד לפתיחת שדה התעופה רמון, לפי המוקדם.

יצחק וקנין: למישהו יש הערות פה?

יעקב פרי: יש לי רק הערה אחת, אדוני היושב-ראש.

יעקב פרי: אני כמובן לא מתנגד להארכת הצווים, אלו דברים טכניים.

יעקב פרי: אני רק חושב שאנחנו מאחרים קצת בדיון או בניסיון למצוא את החלופה המתאימה לשדה דב.

יעקב פרי: אנחנו מאריכים, ואנחנו מכירים את העניין, מכירים את המצוקה.

יעקב פרי: בוודאי שאין לי מה להגיד לו בנושא של עובדה.

יעקב פרי: אבל להאריך עוד פעם עד 2017 את שדה דב – אני לא רואה בשנה הקרובה, או תוך כדי ההארכה, מצב שבו תהיה אלטרנטיבה, נקרא לה ראויה – אני לא רוצה להיכנס כאן ליותר מדי פירוט – לשדה תעופה עמוס, מרכזי, עורק תחבורה חיוני לתושבי אילת.

יצחק וקנין: כמה דיו נשפך אתה אומר.

יעקב פרי: אני יודע.

יעקב פרי: אני יודע.

יעקב פרי: אני חושב שזו חובתי להגיד.

יעקב פרי: אני גם לא בא ובאמתחתי איזושהי הצעה לפתרון.

יעקב פרי: אבל אנחנו מאריכים, ובאפריל 2017 אנחנו נהיה, אני מעריך, באותו מצב.

יצחק וקנין: יעקב, אני אומר לך משהו.

יצחק וקנין: בפעם האחרונה בישיבה חזרתי ואמרתי שאם לא היינו עושים מספר פעולות, היינו נשארים בלי שדה דב, בלי הרצליה, בלי חיפה גם.

יעקב פרי: הרצליה נסגר כבר, לא?

יצחק וקנין: גם בלי חיפה היינו נשארים.

יצחק וקנין: אני אומר לך.

יצחק וקנין: באחריות מה שאני אומר.

יצחק וקנין: רק אחרי שהדלקתי את המנורה לשר – אמרתי לו: זה הזוי מה שאתם עושים פה, אתם לא מבינים.

יצחק וקנין: פתאום הכול נעצר, ואז התחילו לסדר את העניינים.

יצחק וקנין: לצערי הרב.

דב חנין: אדוני היושב-ראש, אני רוצה להצטרך להצעתו של חבר הכנסת פרי, ואני רוצה להוסיף עוד הצעה שנוגעת אלינו בוועדה.

דב חנין: אני חייב לומר לך, אדוני, אתה מכיר את הנושא הזה הרבה יותר טוב מכל אחד מאתנו.

דב חנין: יש לי תחושה לא נוחה מההתנהלות של הממשלה ושל המערכת המבצעת בסוגיה הזו.

דב חנין: ונדמה לי שאנחנו ככנסת צריכים להיכנס לחלל הזה, כי אחרת אף אחד לא יעשה את זה.

דב חנין: ההצעה שלי אליך וליושב-ראש הקבוע של הוועדה, שוועדת הכלכלה תקים איזשהו צוות בתוכה, או סוג של ועדת משנה.

יצחק וקנין: יש.

יצחק וקנין: אני עומד בראשה.

יצחק וקנין: אני עומד בראש ועדת המשנה לשדות תעופה חלופיים וכל התשתית.

יצחק וקנין: אני מטפל בזה.

יצחק וקנין: אני כבר כינסתי את הוועדה כמה פעמים וקיימנו דיונים כמה פעמים.

יצחק וקנין: אני רוצה להגיד לך, יעקב, תבוא אלי, כל מה שאני מחזיק בחדר שלי – מפות על מפות על מפות, אלטרנטיבות.

יצחק וקנין: בפעם האחרונה ישבתי עם משרד התחבורה אחרי הישיבה.

יצחק וקנין: אמרתי יש לי הצעה בשבילכם, למצוא לכם פתרון גם לשדה חלופי לנתב"ג.

יצחק וקנין: אתה לא מאמין, אני אומר לך, מתקבלות החלטות כאשר לא יורדים לעומקם של דברים.

יצחק וקנין: יש לי שדה חלופה לנתב"ג בפחות כסף, רק מה, כנראה הצבא רוצה לתפוס טרמפ, לפנות את רמת דוד.

יצחק וקנין: פה אנחנו יכולים בפעם אחת גם להביא את נתב"ג לשם – ועכשיו מנסים לשכנע את הרשויות.

יצחק וקנין: עושים את זה.

יעקב פרי: אדוני, אתה ממלא מקום היושב-ראש.

יעקב פרי: אולי נזמן את שר התחבורה?

יעקב פרי: סליחה שאני קוטע את דבריך.

יעקב פרי: נזמן את שר התחבורה, נעמיד אותו – אני מניח שהוא מכיר ובקי בקריטיות של העניין.

יעקב פרי: אני חושב שזה תפקידנו כנבחרי ציבור להרים קול זעקה.

יצחק וקנין: הוועדה לביקורת המדינה קיימה, אם אני לא טועה, שניים או שלושה דיונים בנושא בזה של שדה דב.

יצחק וקנין: אני לא רוצה להגיד לאן זה הלך.

יצחק וקנין: אם תהיה רצינות מצד משרד התחבורה, אנחנו יכולים להוביל מהלך שגם שדה דב יישאר על מקומו.

יצחק וקנין: אני אומר את זה באחריות.

יצחק וקנין: אם יש רצון.

יצחק וקנין: במסלול הקיים היום, גם הבתים שנבנים הם במרחק כזה שזה לא מפריע כלל לבתים.

יצחק וקנין: יש שם איזו בעלת נדל"ן, שכנראה אותם אלה שעשו את המהלך – אני קראתי לו הולילנד קטן, לא פחדתי לומר את זה.

יצחק וקנין: אמרתי את זה למי שאמרתי.

יצחק וקנין: אני חושב שההחלטות שהתקבלו תלושות מהמציאות.

יצחק וקנין: כל העניין שזה יפתור את הבעיה של הנדל"ן של מדינת ישראל, במיוחד לזוגות צעירים – בואו נראה אם דווקא באזור הזה זו צעיר אחד יוכל לקנות דירה.

יצחק וקנין: כן, אדוני.

משה ליפקה: אני מתנצל, אני לא ידעתי שיש דיון, אבל אני שמעתי, ואני מבקש רשות להגיד שניים-שלושה משפטים.

משה ליפקה: אני במקרה אחד המנהלים של הגוש הגדול בתל-אביב.

משה ליפקה: אני עורך דין משה ליפקה.

משה ליפקה: הייתי בדיון הקודם, ופתאום אני שומע שמדברים על שדה דוב.

משה ליפקה: אני אחד המנהלים של הגוש הגדול בתל-אביב.

משה ליפקה: אני רוצה להגיד שלושה משפטים מרכזיים.

משה ליפקה: אחד, הקרקע פרטית, לא שייכת למדינה, ועושים בה שימוש בלי לשלם לבעלים פרוטה אחת.

משה ליפקה: שניים, הבעלים הפרטיים התחייבו לתת למדינה – אני אומר לכם את השורה האחרונה.

משה ליפקה: שווי הפוטנציאל היום - -

יצחק וקנין: את כל זה אני יודע ישר ויפה.

יצחק וקנין: מכיר את זה היטב.

משה ליפקה: - - הוא 1.1 מיליארד דולר משווי הקרקע.

משה ליפקה: שלוש, הבעלים הפרטיים ויתרו על דמי שימוש של 150 מיליון שקל לשנה, כי אף אחד לא משלם להם שום דבר.

משה ליפקה: יש הסכמים עם המדינה, ויש פסק דין חלוט של בג"ץ, ש - - -

יצחק וקנין: כל זה ידוע לנו, ידידי.

משה ליפקה: יפה, אז יש פסק דין של בג"ץ.

יצחק וקנין: ידוע, ידוע.

יעקב פרי: לא מצאנו פתרון לתחליף.

משה ליפקה: אני אגיד רק דבר אחד.

משה ליפקה: ה"בואינגים" לא נוחתים בשדה דב, וגם לא מרבית המטוסים.

משה ליפקה: זאת אומרת, שדה דב הוא לא פתרון שמחליף את נתב"ג.

דב חנין: אין כוונה לסגור את נתב"ג, אדוני.

משה ליפקה: לעומת זאת, המדינה הוציאה – ואנחנו השתתפנו בזה בנפרד, תוך מאבק משפטי גדול – רבע מיליארד שקל דרך רשות שדות התעופה, והכשירה – זה היה צריך להיות ב-30 באפריל, זאת אומרת בעוד שלושה-ארבעה ימים, 2016 – את נתב"ג לקליטת התעופה של שדה דב.

יצחק וקנין: אני יודע שאתה מתעסק בגוש הגדול, אבל תאמין לי - -

משה ליפקה: אתה מתעסק בתעופה, אני לא מתחרה בך.

יצחק וקנין: - - כבר אמר מי שאמר פה, אותם גופים שאמורים ואמונים לתת לנו תשובה עד כמה נתב"ג ערוך כבר אמרו בתוך הישיבה שהוא לא ערוך.

יצחק וקנין: ונגיד שהוא ערוך, אני אומר לך, עדיף ללכת ליוון מאשר לבוא לנתב"ג ולטוס לאילת.

יצחק וקנין: לא משנה, זה לא הדיון.

משה ליפקה: רשות שדות התעופה מסרה תצהיר לבג"ץ והודיעה שהיא ערוכה ומוכנה לקליטת – זאת המציאות.

יעקב פרי: אז שיגלו לנו את הסוד.

יעקב פרי: שיגלו לנו את הסוד.

יצחק וקנין: זאת לא הנקודה.

יצחק וקנין: ליפקה, הנקודה הייתה אחרת – אם הצבא מתפנה ב-2019, למה אנחנו צריכים לפנות?

יצחק וקנין: זה הוויכוח.

יצחק וקנין: אבל עזוב, אני לא רוצה להיכנס, זה לא הנושא שאני דן בו כרגע, הוא לא על השולחן, ואני לא חושב שאנחנו נשרוף את זמננו סתם כשאין לנו - - -

משה ליפקה: אני מתנצל, אני לא ידעתי, אני לא התכוננתי לדיון הזה, אבל אני חי את זה ומטפל בזה.

יצחק וקנין: תמיד אמרתי לאורך כל הדרך – אין היגיון בזה שהצבא נשאר עד 2019, ואת האזרחים מפנים, כשהוא יותר חשוב מהצבאי במקרה שאנחנו מדברים בו, לפחות לצורך הפעילות של אילת-שדה דב.

יצחק וקנין: ולכן חשבנו אולי להצמיד את שני התאריכים עד שיהיה פתרון.

יצחק וקנין: זה לוקח אותנו לפתרון הרבה יותר טוב גם בנתב"ג אם אנחנו נרצה לעשות אותו בשלב הבא.

משה ליפקה: ברשותך, אולי עוד משפט אחד.

משה ליפקה: העניין הזה של ההצמדה – זה ההסכם שב-2008-2007 המדינה עשתה באישור בית המשפט וכולי.

משה ליפקה: הוא נעשה מסיבה אחת – הואיל ומדובר בקרקע של כמה אלפי אנשים, לא טייקונים - - -

יצחק וקנין: עזוב את זה עכשיו.

משה ליפקה: לא, לא, מילה.

משה ליפקה: מילה.

יצחק וקנין: אני שואל על ההיגיון להשאיר את הצבא שם.

משה ליפקה: אני אענה.

משה ליפקה: אני אענה.

יצחק וקנין: אין תשובה לזה.

יצחק וקנין: אני רוצה להגיד לך, ניסיתי לקבל אותה בעבר, ולא קיבלתי.

משה ליפקה: אני רוצה לענות מילה אחת.

משה ליפקה: אני אענה במילה אחת.

יצחק וקנין: ליפקה, זה לא שייך.

משה ליפקה: כאשר היה התכנון אמרו הצבא לא יוצא והם לא יוצאים, לא צריך לקדם תכנון.

משה ליפקה: כשאמרו הם יוצאים, אמרו הם לא יכולים לצאת כי אין תכנון.

משה ליפקה: הקשר הגורדי הזה נותק, והבעלים אמרו עד כאן.

יצחק וקנין: אני אגלה לך סוד.

יצחק וקנין: כשהייתה החלטת ממשלה, דיברו על עין שמר.

יצחק וקנין: ומה אמרו?

משה ליפקה: שעין שמר זה רק מטוסים קלים.

יצחק וקנין: לא, אמרו שאת שדה התעופה הרצליה מעבירים לשם.

יצחק וקנין: ואז בא הצבא ואמר על גופתי המתה.

יצחק וקנין: אתה מכיר את הדבר הזה?

משה ליפקה: גם המינהל אומר, אז הצבא בטח.

צביקה קרמן: לא.

קריאה: - - - מערכת הביטחון.

יצחק וקנין: עכשיו אתם משנים את הדיבור.

צביקה קרמן: לא.

יצחק וקנין: אוקיי.

יצחק וקנין: אז אולי נקיים דיון מחודש ונראה מה אתם - - -

צביקה קרמן: עין שמר הוא - - - לשדה דב.

יצחק וקנין: לא לשדה דב, להרצליה אמרתי.

צביקה קרמן: נכון.

יצחק וקנין: ומה אמרתם?

צביקה קרמן: אמרנו שמשרד הביטחון מוכן לשקול את זה, והיינו אמורים לקבל כסף לתכנון ראשוני בשביל לתכנן את הפתרון.

יצחק וקנין: לו אני הייתי שר התחבורה באותו הזמן, הייתי אומר שום דבר לא מתפנה מפה אם אין לי פתרונות.

יצחק וקנין: אני לא יכול לסגור שדה תעופה יחידי שהוא בית ספר לטיסה, אני מכשיר בו טייסים, מכוני בדק.

יצחק וקנין: אני הייתי במקומות.

יצחק וקנין: אתה יודע מה ההבדל ביני לבין אחרים שמדברים?

יצחק וקנין: אני באתי לשטח, הייתי בתוך מכון הבדק, ראיתי שאם אין שם – דרך אגב, אין פתרון למסוקים.

יצחק וקנין: אין פתרון למסוקים, אתם יודעים את זה?

יואב אורן: זה בהרצליה, לא בשדה דב.

יצחק וקנין: אני מדבר על הרצליה.

יצחק וקנין: וגם בשדה דב הייתי מספר פעמים.

יצחק וקנין: גם בהרצליה הייתי מספר פעמים.

יצחק וקנין: אני אומר לכם, לו שר התחבורה היה פיזית בתוך המקומות האלה, הוא היה מדבר אחרת.

יצחק וקנין: הוא לא היה נותן למהלך הזה לקרות.

יצחק וקנין: הוא היה נותן – היה אומר חבר'ה, אתם רוצים?

יצחק וקנין: אני בעד, אבל מה הפתרונות?

יצחק וקנין: אין לי פתרונות.

יצחק וקנין: אני שר, אני צריך להגיד את זה.

יצחק וקנין: אני לא תוקף את השר.

יצחק וקנין: אתם יודעים שגם חיפה הייתה על הגרדום?

יצחק וקנין: בשנייה האחרונה אני עצרתי את זה, אם לא, גם חיפה היה הולכת לכם.

יצחק וקנין: אתם יודעים את זה.

יצחק וקנין: זה טירוף הדעת.

יצחק וקנין: אני לא רוצה לחזור על הדברים, אני סתם טוחן מים עכשיו.

יצחק וקנין: זה לא הדיון, בואו נתקדם.

יואב אורן: אבל חשוב להיאמר שהפתרון שהותווה לתעופה המסחרית בנתב"ג הוא פתיר.

יצחק וקנין: זה גורם לי לכעס מיותר שאני לא רוצה.

יצחק וקנין: צורת קבלת ההחלטות בנושא הזה היא שגויה מתחילתה ועד סופה.

יצחק וקנין: לא ירדו לשטח, לא ראו את הדברים, לא ראו מה המשמעות של הדברים.

יצחק וקנין: מה קרה פה?

יצחק וקנין: ראשי הערים חושבים, חלקם, שזה נכס שלהם.

יצחק וקנין: זה נכס אסטרטגי של המדינה, שדה תעופה, זה לא עסק פרטי של ראש עיר או של שכונה כזאת ואחרת.

יצחק וקנין: ואני הבאתי דוגמאות של לוס אנג'לס – איפה נוחתים?

יצחק וקנין: על הגגות, על שטח אורבני.

יצחק וקנין: הבאתי שקופיות, הבאתי סרט, הראיתי את הכול.

יצחק וקנין: אני לא אומר להיות תלוש מהמציאות.

יצחק וקנין: אתם רוצים לפנות?

יצחק וקנין: תפנו, אין לי בעיה, אבל תנו פתרון.

יצחק וקנין: כשאתם לא נותנים פתרון, זו בעיה.

יצחק וקנין: ואין פתרונות.

יצחק וקנין: אם סוגרים את הרצליה – אתם יודעים את זה יותר טוב ממני – אין איפה לאמן היום אף טייס.

יצחק וקנין: בואו נתקדם.

יצחק וקנין: הזמן קצר והמלאכה מרובה.

יואב אורן: הדברים נאמרים, אלו שתי סוגיות שונות.

יואב אורן: הפתרון שהותווה לתעופה המסחרית להובלת נוסעים היה נתב"ג, ונתב"ג ערוכים, בדיוק כמו שמנכ"ל הרשות הצהיר לקלוט את כל התעופה המסחרית של שדה דב לנתב"ג.

יואב אורן: עכשיו נשארה הסוגיה של התעופה הכללית הקלה, שזו סוגיה אחרת שצריך לדבר עליה, ויש לה פתרונות ביניים גם כן עד שיוקם השדה החדש במסגרת ועדת הוות"ל, מה שנקרא תת"ל 74.

יואב אורן: עין שמר היא אחת מחלופות שם.

יצחק וקנין: אני לא יודע עד כמה אתה יודע שהייתה תכנית לפתח את הרצליה על-ידי רש"ת.

יצחק וקנין: אמת או לא?

יצחק וקנין: מה שאני אומר, אמת או לא?

יואב אורן: לפני שנה.

יצחק וקנין: ומה קרה?

יצחק וקנין: קיפלו והחליטו שזה נסגר.

יצחק וקנין: למה?

יצחק וקנין: בגלל שיש ראש עיר שהחליט שבהרצליה – חבר'ה, זה לא הולך.

יצחק וקנין: כשאתה אומר אני סוגר, מה במקום?

יצחק וקנין: איפה אני מאמן?

יצחק וקנין: איפה יש לי מכוני בדק?

יצחק וקנין: לא אמרו, לא נתנו תשובות לאף אחד.

יצחק וקנין: אני ישבתי שם ביחד עם כל הצוות שלכם, של רש"ת, ושמעתי את הדברים, לא אני אומר אותם, הם אומרים אותם.

יצחק וקנין: אולי לכם הם לא אומרים, אבל לי הם אמרו את הדברים.

יואב אורן: מתבצעת עבודה מאוד מעמיקה למציאת שדה תעופה חליפי, ואני יודע - -

יצחק וקנין: אני מאמין לך.

יצחק וקנין: אני מאמין לך.

יואב אורן: - - שכשהיא תבוא לשולחן הזה, כולם יתמכו בה ולא יתנגדו לה, כפי שקורה לא אחת.

יצחק וקנין: אני מאמין לך, אבל סדר קבלת ההחלטות כפי שנעשה עד היום בנושא הזה הוא חמור מאוד, וזה מה שאני אמרתי לאורך כל הדרך.

יצחק וקנין: אני לא רוצה להרחיב את הדיבור.

יצחק וקנין: יש עוד הערות לגבי התיקון של הצו?

יצחק וקנין: אז אותי נקריא אותו.

אתי בנדלר: ברשותך, רק לגבי מתן שירותים בשדה התעופה עובדה, כפי שהציג את זה עורך הדין חלפון.

אתי בנדלר: סגירת השדה הזה תהיה ביום 15 ביולי 2017, או במועד מוקדם יותר, שיהיה יום הפעלת שדה התעופה תמנע.

אתי בנדלר: השאלה שלי היא אם אכן שדה התעופה תמנע יהיה בעל כושר מבצעי, שניתן יהיה לתפעל אותו, האם אתם מוסרים קודם לכן הודעה לכל המשתמשים בתעופה האזרחית שעושים שימוש בשדה התעופה עובדה על כך שהם ידעו שהם נוחתים במקום אחר?

אתי בנדלר: ובעיקר לגבי הנוסעים של אותן חברות תעופה – איך הם ידעו ששינו את מקום הנחיתה שלהם?

אתי בנדלר: אני לא יודעת אם זה מאריך או מקצר את ההגעה למרכז הארץ או לאילת.

רון חלפון: התשובה היא בוודאי שכן, מודיעים גם למובילים האזוריים וגם לנוסעים.

רון חלפון: מבחינת הנוסע, הוא בוודאי ישמח לנחות ברמון ולא בעובדה.

אתי בנדלר: כי זה מקצר את הדרך?

רון חלפון: זה מקצר את הדרך לאילת באופן משמעותי.

קריאה: זה קצר יותר בחצי שעה.

אתי בנדלר: כמה זמן מראש אתם נותנים את ההודעה הזו?

יואב אורן: יש עבודה מתואמת מול חברות הטיסות, שקובעים אתן, מתכננים אתן את לוח הטיסות.

יואב אורן: זה בדרך כלל מתבצע כמה חודשים מראש.

יואב אורן: עבודות הבינוי אמורות להסתיים בסביבות אפריל 2017, ועוד שלושה חודשי הרצה של השדה החדש.

יואב אורן: אנחנו תקווה שנעמוד בזמנים והוא ייפתח כמתוכנן.

אתי בנדלר: אני מדברת על מקרה שאתם תרצו להקדים את הסגירה של שדה התעופה.

רון חלפון: בכל אופן, לא יהיה מצב - - - זה אינטרס שלנו.

רון חלפון: אנחנו לא נכריז על פתיחת השדה אם הוא לא ערוך לקלוט את אותה טיסה שהייתה אמורה להגיע לעובדה.

יואב אורן: לא יהיה מצב שזה ייסגר וזה לא יופעל.

יצחק וקנין: אז בואו נקריא את הצו.

רון חלפון: אני אגיד משפט אחד בנוגע לדיון הקודם.

רון חלפון: מכיוון שאמרת שזה לא הדיון, אני לא אתייחס.

רון חלפון: יש הרבה דברים שנאמרו פה שהם לא נכונים, רק למען הסדר הטוב.

יצחק וקנין: בוא נתקדם.

רון חלפון: "צו רשות שדות התעופה (מתן שירותים בשדה דב הוז (תל אביב))(תיקון), התשע"ו-2016 – בתוקף סמכותי לפי סעיף 5(א)(4) לחוק רשות שדות התעופה, התשל״ז-1977 בהתייעצות עם מועצת הרשות, באישור שר הביטחון ובידיעת ועדת הכלכלה של הכנסת אני מצווה לאמור: תיקון סעיף 3 – 1.

רון חלפון: בסעיף 3 לצו רשות שדות התעופה (מתן שירותים בשדה דב הוז(תל אביב)), התש״ן-1989, במקום ״עד יום כ״ד בסיון התשע״ו (30 ביוני 2016)״ יבוא ״עד יום ד׳ באייר התשע״ז (30 באפריל 2017)״.

רון חלפון: תחילה – 2.

רון חלפון: תחילתו של צו זה ביום כ״ה בסיון התשע״ו (1 ביולי 2016)".

יצחק וקנין: לפי התאריכים, אתם מקבלים שירות יותר טוב מ-VIP.

רון חלפון: זה נכון, קיבלנו שירות מצוין מהוועדה.

יצחק וקנין: רק תיתנו את אותו שירות.

רון חלפון: אחרת השדה היה נסגר.

אתי בנדלר: הלחץ לקיים את זה ברור, מדוע הפנייה נעשתה במועד כל כך מאוחר?

אתי בנדלר: זאת השאלה.

רון חלפון: אני יכול להסביר.

יצחק וקנין: חלפון, בוא נתקדם.

יצחק וקנין: רק תזכור שיש לך פה יחס מועדף.

יצחק וקנין: אנחנו מחכים עם הצעת חוק ארבעה חודשים.

יצחק וקנין: יש הערות?

יצחק וקנין: אין הערות.

יצחק וקנין: מי בעד?

יצחק וקנין: מי נגד?

יצחק וקנין: בעד אישור הצו – פה אחד

יצחק וקנין: נמנעים – אין

יצחק וקנין: הצו אושר.

יצחק וקנין: בהצלחה.

רון חלפון: "צו רשות שדות התעופה (מתן שירותים בשדה התעופה עובדה) (תיקון), התשע"ו-2016 – בתוקף סמכותי לפי סעיף 5(א)(4) לחוק רשות שדות התעופה, התשל״ז-1977 בהתייעצות עם מועצת הרשות, באישור שר הביטחון ובידיעת ועדת הכלכלה של הכנסת אני מצווה לאמור: 1.

רון חלפון: בסעיף 3 לצו רשות שדות התעופה (מתן שירותים בשדה התעופה עובדה), התש״ן-1989, במקום ״עד יום כ״ד בסיון התשע״ו (30 ביוני 2016)״ יבוא ״עד יום כ״א בתמוז התשע״ז (15 ביולי 2017) או עד ליום הפעלת שדה התעופה תמנע על שם אילן ואסף רמון, לפי המוקדם״".

אתי בנדלר: כמובן שאתם תפרסמו הודעה על כך, נכון?

אתי בנדלר: על מועד התחילה.

אתי בנדלר: איפה תפרסמו את ההודעה הזאת לציבור?

רון חלפון: גם בפרסומי המידע התעופתי וגם ב-NOTAM.

רון חלפון: אני מדייק?

יואב אורן: NOTAM זה בתוך הקהילייה של התעופה, כך מעבירים הודעות.

יואב אורן: כל טייס מחויב לפני כל טיסה לקרוא את ה-NOTAM של השדה שאליו הוא טס.

אתי בנדלר: זה פרסום פומבי?

יואב אורן: כן, זה פרסום פומבי ופתוח לחלוטין.

רון חלפון: "2.

רון חלפון: תחילתו של צו זה ביום כ״א בסיון התשע״ו (1 ביולי 2016)".

יצחק וקנין: למישהו יש הערות?

יצחק וקנין: אין הערות.

יצחק וקנין: אם כן, אני אצביע גם על הצו.

יצחק וקנין: מי בעד?

יצחק וקנין: מי נגד?

יצחק וקנין: בעד אישור הצו – פה אחד

יצחק וקנין: נמנעים – אין

יצחק וקנין: הצו אושר.

יצחק וקנין: קוימה חובת ההתייעצות עם הוועדה כפי שנקבע בחוק, והצווים אושרו.

יצחק וקנין: בהצלחה.

איילת נחמיאס ורבין: חבר הכנסת וקנין, סליחה שהגעתי באיחור, באתי מדיון אחר.

איילת נחמיאס ורבין: קיימתם את דיון הפתיח – שדה דב לאן?

יצחק וקנין: שלושת רבעי מהזמן היה זה, ודקה וחצי הייתה הקראה.

איילת נחמיאס ורבין: מעולה.

איילת נחמיאס ורבין: כי ההקראה היא באמת דקה וחצי.

איילת נחמיאס ורבין: מכובדי מכיר את עמדתי בעניין, ואני מכירה את עמדתו.

איילת נחמיאס ורבין: אני רק מקווה שהמדינה תחליט שהיא מזיזה את עצמה.

יצחק וקנין: המדינה אמרה כמה דברים לפרוטוקול, שהכול ערוך ומוכן.

יצחק וקנין: נתב"ג יכול לקלוט את שדה דב ויכול לקלוט את - - -

איילת נחמיאס ורבין: אנחנו לא רוצים לסגור את שדה דב.

יצחק וקנין: ככה הם אומרים.

איילת נחמיאס ורבין: אנחנו לא רוצים לסגור את שדה דב.

איילת נחמיאס ורבין: אני רוצה לומר לך, ראש עיריית תל-אביב – סליחה שאני מגיעה בשלהי הדיון.

יצחק וקנין: הוא התעורר מאוחר.

איילת נחמיאס ורבין: אני לא חושבת שהוא התעורר מאוחר, משום שיש תכניות שמאפשרות את השארתו של שדה דב במתכונת דומה, גם אחרי שמטפלים בנושא של הנכסים הפרטיים שנמצאים שם, ועדיין מאפשר את התפעול, ואחרי פינוי שדה התעופה הצבאי.

איילת נחמיאס ורבין: בסופו של דבר, אם רוצים להותיר את אילת מנותקת - - -

יצחק וקנין: זה לא הגיוני.

איילת נחמיאס ורבין: אבל זה בדיוק העניין, אפשר להגיע להבנות.

יצחק וקנין: מה שעושה הכסף, לא עושה השכל.

אתי בנדלר: הוועדה אישרה עכשיו את סגירת שדה התעופה ב-30 באפריל 2017.

איילת נחמיאס ורבין: לא.

איילת נחמיאס ורבין: תזכירי לי כמה זמן התנהלנו עם תאגיד השידור הציבורי, כמה פעמים אנחנו דחינו, וכמה פעמים - - -

אתי בנדלר: ללא תיקון נוסף, זה מועד הסגירה.

איילת נחמיאס ורבין: רק השבוע התקנתי פה תקנות שלפני שנתיים היו צריכות להיות מותקנות, אז תרשי לי להיות סקפטית ולקרוא שוב לפרוטוקול שהמדינה תמצא פתרון לשער החשוב מאוד הזה, לא לעולם, אלא לתושבי אילת.

איילת נחמיאס ורבין: תודה, וסליחה שוב, אדוני היושב-ראש.

יצחק וקנין: תודה לכולם.

יצחק וקנין: אני מודה לכם.

יצחק וקנין: אני נועל את הישיבה.